Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 32/1997. (XI. 5.) MKM rendeletet módosítsa úgy, hogy az érintett legalacsonyabb iskolai évfolyamokon váljék lehetõvé
Paragraph Index: 304

4. A kisebbségek „hangja” a médiában – néhány pozitív fejlemény Bizonyára ismeretes, hogy 2003-ban átfogó vizsgálat keretében áttekintettük a közszolgálati médiát – ideértve mindenekelõtt a nemzetiségi tájékoztatási feladatokat ellátó televízós és rádiós orgánumokat (a jelentés teljeskörûen 2004-ben a Beszámoló parlamenti elfogadásával vált ismertté, és ezért az érdeklõdõk számára hozzáférhetõ mind az Országgyûlés irományai, mind az Országgyûlési Biztosok Hivatal weblapjára feltett dokumentumok között is). Minden évben szakítunk arra idõt, hogy egy-egy – akár utóellenõrzésnek is nevezhetõ – vizsgálódás formájában tájékozódjunk arról, hogy a nemzeti és etnikai kisebbségek számára biztosított-e az a lehetõség, hogy külön mûsor keretében megjelenjenek a közszolgálati médiában, illetõleg a kisebbségi közösség életérõl anyanyelvi tájékoztatáshoz is jussanak. A közszolgálati televízió esetében lényegi változásról nem szereztünk tudomást, azaz az eddigi rendnek megfelelõen érhetõk el a köztévé nemzetiségi mûsorai. Ami a közszolgálati rádiót illeti, már 2003-ban jelezte mind a Magyar Rádió Zrt. vezetõsége, mind az Országos Rádió és Televízió Testület, hogy frekvenciagazdálkodási és korszerûsítési okokból olyan változásokkal kell számolnunk, amelyek befolyásolják a nemzetiségi adások foghatóságát is. Ezekre a változásokra 2006 végén, 2007 elején került sor, amikor is létrejött a Magyar Rádió új, MR4 elnevezésû csatornája. Egészen pontosan (hivatalosan) 2007. január 31-én – tehát e Beszámoló írásának ideje alatt – szûnt meg a Magyar Rádió mûsorainak sugárzása a 66 MHz-es keleti URH-sávon, és a sugárzást egyidejûleg az MR4 vette át. Az MR4 adásai Nyugat és Kelet-Magyarországon a 1188 kHz-es, míg Délnyugat-Magyarországon a 874 kHz-es középhullámon fogható. Ezenkívül – új szolgáltatásként – a nemzetiségi mûsorok elérhetõk a Hot Bird3 mûholdon, illetve a Magyar Rádió honlapján keresztül is.38 2007/67/II. szám 37 A sajtóból nyilvánvalóan mindenki számára ismert az a tény, hogy a rasszista témákhoz hozzászóló, illetve az elõítéletes véleményükrõl a honlapon is beszámoló rendõröket arra kötelezték, hogy egy speciális tanfolyam keretében sajátítsák el azokat az ismereteket, amelyek remélhetõleg pozitív változást idéznek elõ gondolkodásukban. (Természetesen – mivel úttörõ kezdeményezésrõl van szó – kíváncsian várjuk az eredményt, illetõleg szeretnénk meggyõzõdni arról, hogy ilyen módszerekkel eredményesen fel lehet-e venni a harcot a rasszizmussal és más negatív jelenségekkel szemben.) 38 Lásd: www.radio.hu Az MR4 elindításával a Magyar Rádió Zrt. tulajdonképpen egy régi rádiós hagyományt folytat: a II. világháború után az elsõ nemzetiségi adással, a Magyar Rádió – szerb, horvát nyelven – 1953. január 12-én jelentkezett a Pécsi Körzeti Stúdióból. 1966-ig horvát, német, szerb, román, szlovák és szlovén nyelvû mûsorok készültek a Magyar Rádió szegedi, pécsi, gyõri stúdióiban. Ezek a mûsorok napi két-két óra terjedelemben, részben országos, részben regionális lefedettséggel hangzottak el. 1998 januárjában a Magyar Rádió ruszin, bolgár, görög, ukrán, örmény, lengyel és magyar nyelvû roma adásokat sugárzott, valamint „Egy hazában” címmel indult útjára a többségnek szóló magyar nyelvû nemzetiségi magazin. A Magyarországon élõ nemzetiségek irodalmából Gyöngyszemek címmel hetente két alkalommal a Magyar Rádió ízelítõt ad hallgatóinak. (A sugárzási rend megváltozása óta eltelt idõszak relatíve rövid, és ez alatt az idõszak alatt a mûsorszórással kapcsolatban panasz nem érkezett hozzánk.) IV. Nemzetközi projektekben való részvételünk

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes